钦定古今图书集成/历象汇编/乾象典/第082卷 > 大雨 前人
## 钦定古今图书集成/历象汇编/乾象典/第082卷 > 大雨 前人

西蜀冬不雪，春农尚嗷嗷。上天回哀眷，朱夏云郁陶。
执热乃沸鼎，纤𫄨成缊袍。风雷飒万里，霈泽施蓬蒿。
敢辞茅屋漏，已喜黍豆高。三日无行人，二江声怒号，
流恶邑里清。矧兹远江皋，荒庭步鹳隐几望波涛，
沈痾聚药饵。顿忘所进劳，则知润物功。可以贷不毛。
阴色静陇亩，劝耕自官曹。四邻出耒耜，何必吾家操。